rlitschk/wikidir huggingface dataset:
Lübs betekent Lübs, Gemeen in’n Landkreis Vörpommern-Griepswoold, Mekelborg-Vörpommern, Lübs, Oort in de Gemeen Gommern in’n Landkreis Jerichower Land, Sassen-Anholt. Kiek ok bi: Lübz, Lübbs, Lüps. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Kanton Achem weer as Kanton en Verwaltungsrebeed in de Franzosentied (1810-1813). De Seet weer Achem. Kantonsmaire weer von der Decken. Dat Rebeed weer vörher Deel von dat Hertogdom Bremen (Kurförstendom Hannover) un hett dor to dat Gogericht Achem höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Achem een von de Kantons in’n Distrikt Veern von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Achem weer nu een von de ölven Kantons, ut de de Distrikt Bremen in dat Departement von de Wersermünnen tohoopsett weer. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. De Kanton harr 7632 Inwahners un weer indeelt in dree Mairien: Mairie Achem Mairie Bauen Mairie Arbargen Albrecht Friedrich Ludolph Lasius: Der französische Kayser-Staat unter der
De Kanton Veern weer as Kanton en Verwaltungsrebeed in de Franzosentied (1810-1813). De Seet weer Veern. Dat Rebeed weer vörher Deel von dat Hertogdom Bremen (Kurförstendom Hannover) un hett dor to dat Amt Veern höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Veern een von de Kantons in’n Distrikt Veern von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Veern weer nu een von de ölven Kantons, ut de de Distrikt Bremen in dat Departement von de Wersermünnen tohoopsett weer. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. De Kanton harr 8815 Inwahners un weer indeelt in dree Mairien: Mairie Kerklinneln Mairie Veern Mairie Wall Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des
Otto von Münchhausen is de Naam von Otto von Münchhausen (1716–1774), düütschen Botaniker un Verwaltungsbeamten, Otto von Münchhausen (1780–1872), düütschen Verwaltungsbeamten, Otto von Münchhausen (1802–1869), düütschen Verwaltungsbeamten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Otto Freiherr von Münchhausen (* 11. Juni 1716 in Schwöbber; † 13. Juli 1774 in Calenberg) weer en düütschen Verwaltungsbeamten un Botaniker. Sien offiziell botanisch Schrieverafkörten is „Münchh.“ Von Münchhausen is 1716 as öllsten Söhn von Joh. F. von Münchhausen in Schwöbber boren. He hett an de Universität Göttingen von 1735 bet 1738 Juristeree studeert. He hett dat aver nich bi de Juristeree laten un hett ok Naturwetenschoppen un Mathematik studeert. 1741 is he Drost von dat Amt Staarbarg un 1763 Titulär-Landdrost worrn un weer von 1766 bet to sien Dood 1774 as Landdrost tostännig för de Ämter Horborg, Winsen, Willemsborg un Mesborg. He weer siet 1756 ok Land- un Schatzraad von de Calenberger Landschop. He hett 1750 in Schwöbber (Slott Schwöbber) en acht Hektar groten engelschen Landschopspark anleggen laten. Den olen Slottpark von 1700 hett he dorbi in en Landschopspark na engelsch Vörbild ümwannelt. De Landschopspark gellt as een von de öllsten von siene Oort in Kontinentaleuropa. De Freeherr hett aver weten, dat dat Kunzept von en engelschen Landschopspark sik nich unverännert bi düütsche Verhältnisse anwennen lett: Man kann fürstliche Gärten nach der Art der englischen Parks anlegen; wenn wir deutschen Edelleute ihnen aber folgen und unsere Güter zu
Joachim G. Grupen (* 1654 in Hannover; † 1729 in ok dor) weer en düütschen Verwaltungsbeamten. Grupen is 1654 in Hannover boren. He is 1692 Amtmann von dat Amt Horborg worrn un 1713 förstlich waldeggschen Kamerraad. He weer verheiraadt mit Anne Marie Osterwald (1674–1745; Dochter von’n Amtmann Christoph Heinrich Osterwald). De beiden harrn den Söhn Christian Ulrich Grupen (16. Juni 1692-10. Mai 1767; weer Börgermeester von Hannover) un Christian Gustav Grupen (1700-5. Oktober 1772). Gründliche Information von Amts-Verwalt- und Berechnungen. 1724 Grupen, Christian Ulrich. Deutsche Biographie http://www.hofgaertner-sello.de/CSV_894.shtml Normdaten: GND: 1055341978 (OGND, AKS) | VIAF: 309683962 | Wikipedia-Personensöök
Johann Friedrich Schröter (* 11. Juni 1786 in Sankt Jürgen; † 20. August 1850 in Leendaal) weer en düütschen Verwaltungsbeamten. Schröter is 1786 as Söhn von Ahlke Lankenau (1762–1837) un den Amtmann un Astronoom Johann Hieronymus Schröter (30. August 1745–29. August 1816) in Sankt Jürgen boren. Siene Öllern weren nich verheiraadt, aver Schröter hett sien Söhn kort na de Geboort adopteert. 1796 is Karl Ludwig Harding Schröter sien Optrecker worrn. Nadem dat Kurförstendom Hannover 1810 Deel von dat Königriek Westfalen worrn is, hett Schröter sien Vader sien Steed as Amtmann von dat Amt Leendaal verloren. Dat Königriek Westfalen hett de Verwaltung nee organiseert un dat Amt ümwannelt in den Kanton Leendaal. Wilhelm Olbers hett sik dor mitt för insett, dat Johann Friedrich Schröter as Kantonsmaire von dissen Kanton insett worrn is. Sien Vader kunn so mit siene Studien an de Steernwacht Leendaal wiedermaken. As de Franzosentied toenn weer, is de Vader wedder Amtmann worrn. Schröter sülvs hett wieldes Juristeree studeert un 1816 sien Dokter maakt. Na’n Dood von sien Vader is Schröter an’n 1. September 1817 na Borgdörp gahn un is dor denn Amtsassesser bi dat Amt Borgdörp worrn. En Deel von de Instrumente von sien Vader, de nich na
Michael Greis (* 18. August 1976 in Füssen) is en ehmalger düütsch Biathlet. Greis hett dree Goldmedaillen bi den Olympisch Winterspelen 2006 as ok dree Mal Gold bi Weltmeesterschapen. Buterdem kunn he in de Saison 2006/07 den Gesamtweltcup för sück entscheeden. De Hauptfeldwebel weer Liddmaat vun de Sportfördergruppen vun de Bundswehr. An' 5. Dezember 2012 hett Greis sien Rückträe vun den Leistungssport verklort. De Söhn vun en Bestattungsünnernehmer is in Nesselwang in' Allgäu upwussen. Michael Greis hett en een Johr öllere Süster, de sülvst Biathlon bedreeven. Nah de School hett he en Utbillen to'n Kommunikatschons-Elektriker (Fackrichtung Informatschonstechnik) maakt, worup dat Fachabitur an en Telekolleg folg. En anfungen Studium in dat Fack Internatschonales Management an de Fackhoochschool Ansbach hett Greis wegen den grooten Tietupwand nich afslooten. Michael Greis fung as alpiner Skilöper an, ehe he in dat Öller vun elf Johren bi den SK Nesselwang to'n Skilangloop wesselt is. Gemeensam mit öllere Sportler lehr he dor later ünner Anleiden vun den fröheren Weltklasse-Athleten Andreas Schweiger den Biathlonsport kennen, bi den he denn bleev. In dat Öller vun 20 Johren kreeg Greis en Bataillonsstäe bi de Bundswehr un fung af 1996 in Ruhpolding an, ünner Fritz Fischer to traineeren. Een Johr later
De Tivoli is en Vergnögenspark in’t Zentrum vun Kopenhagen in Däänmark. De Park möök an’n 15. August 1843 op un is na Dyrehavsbakken de tweetöllste Vergnögenspark op de Welt, den dat noch jümmer gifft. Toeerst heet he „Tivoli & Vauxhall“, wat op den Jardin de Tivoli in Paris un de Vauxhall Gardens in London henwiest. Vun König Christian VIII. kreeg de Grünner Georg Carstensen en 61.000 m² groot Rebeet, dat fröher vun’t Militär bruukt worrn is, dat he en Vergnögenspark dorop bo. Vun Anfang an geev dat vele Attrakschonen mit Theaters, Musikkapellen, Restaurants un Cafés, Blomengoorns un Karussells. An’n Avend hebbt bunte Lampen lücht. Hans Christian Lumbye weer de musikaalsche Baas vun’n Tivoli vun 1843 bet 1872. Vele vun siene Warken hebbt direkt mit’n Tivoli to doon. Hüüt is de Tivoli merrn in de Stadt un ümgeven vun Straten mit veel Verkehr. Op de een Siet staht dat Raathuus un op de annere de Hööftbahnhoff. Websteed vun’n Park (däänsch, engelsch) Koordinaten:55° 40′ N, 12° 34′ O
Johann Nicolaus Götze (* 26. Oktober 1772 in Neenkarken; † 3. Februar 1844 in Oterndörp) weer en düütschen Verwaltungsbeamten. Götze is 1772 as Söhn von Anna Margarethe, borene Hinke (* 28. März 1744), un den Organist Johann Christoph Götze (* 17. September 1744) in Neenkarken boren. He weer eerst op de Latienschool Oterndörp un hett later an de Universitäten Helmstidde un Göttingen Juristeree studeert. An’n 20. April 1795 hett he in Göttingen sien Dokter maakt. An’n 2. Juni 1792 is he Obergerichtsavkaat in Oterndörp worrn un an’n 13. April 1797 Syndikus von de Stänn von dat Land Hadeln. An’n 4. Januar 1806 is he Börgermeester von Oterndörp worrn. In de Franzosentied weer he Kantonsmaire von’n Kanton Oterndörp un Maire von de Mairie Oterndörp. As 1813 de Franzosen aftagen sünd, is Götze Maat von de Regerungskommission för dat Land Hadeln worrn. De Franzosen sünd aver noch wedder trüggkamen un hebbt em vörhollen, dat he bi disse Regerungskommission mitmaakt hett. De Franzosen hebbt em dorüm afsett. Nadem de Franzosen denn aver 1814 ganz weg weren, weer he wedder Börgermeester von Oterndörp un is dat bet 1838 bleven. Götze weer ok Deputeerten bi de Stännversammlung von dat Königriek Hannover un is dor in’n
Hüpeden is de Familiennaam von Ernst Friedrich Georg Hüpeden (1789–1845), düütschen Verwaltungsbeamten un Politiker, Georg Erich Hüpeden (1758–1825), düütschen Verwaltungsbeamten, Georg Friedrich Hüpeden, düütschen Verwaltungsbeamten, Gustav Hüpeden (1850–1937), düütschen Politiker, Justus Hüpeden (1757–1831), düütschen Verwaltungsbeamten, Otto von Hüpeden (1838–1907), düütschen Generaalleutnant, Otto von Hüpeden (1875–1944), düütschen Generaalmajor, Rudolph August Wilhelm Hüpeden, düütschen Verwaltungsbeamten, Wilhelm Hüpeden, düütschen Verwaltungsbeamten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Latienschool Oterndörp weer en Latienschool in Oterndörp för de Börgers ut de Maschen von dat Land Hadeln. Dat eerste Schoolgebüüd hett al 1445 stahn. Dat Land Hadeln hett as Exklaav to dat Hertogdom Sassen-Loonborg höört. Dat Hertogdom weer aver wied weg un dorüm weer för de Scholen in Hadeln alleen de Kark tostännig. Dat hüdige Gebüüd von de Latienschool is 1614 as Fackwarkhuus in Rähmbowies boot worrn. Dat Gebüüd is von’n Klassizismus präägt. Dat drüdde Stockwark is eerst tokamen, as 1846 nich mehr noog Platz weer. De School harr vörher jümmer dree Klassen, wat nu aver nich mehr recken dee. De Oort von de School hett sik 1829 to Progymnasium ännert, 1852 to Högere Börgerschool un 1882 to Realprogymnasium. 1869 harr de School 8 Schoolmeesters un 95 Schölers in 6 Klassen. As de Schölertall wieder wassen dee, hett de Kark 1891 ehr Rechten as Schooldreger an’n Staat afgeven un dat Gebüüd denn för annere Saken bruukt. De School is 1892 in en Neebo tagen. Ok dat Enn von de Haadler Stänn 1885 hett dor mit to bidragen. De Ünnerricht in de olen Spraken weer al siet 1829 weniger worrn un nadem de Staat de School övernahmen hett, is dor
Dat Amtsgericht Leendaal weer en Amtsgericht in dat Königriek Hannover, de prüüßsche Provinz Hannover un in Neddersassen. Dat harr sien Seet in Leendaal. Dat Amtsgericht Leendaal weer dat Obergericht Veern överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Leendaal is dor denn blangen dat Amt Leendaal nee schapen worrn. De Grenzen von Amt un Amtsgerichtsbezirk weren desülven. As Gerichtsgebüüd is de Teegdkoornschüün von dat Klooster Leendaal ümboot worrn. Ok en Fägnis is dor mit inricht worrn. Dat Gericht is 1972 oplööst worrn. Dat fröhere Gerichtsgebüüd in de Klosterstraat 21 warrt siet 1980 för de Jugendarbeid bruukt. ~1858: August Ernst Eggert von Estorff List von de Amtsgerichten in dat Königriek Hannover Amtsgerichten in’n Obergerichtsbezirk Veern (1852–1879) Achem | Blomendal | Dorum (siet 1859) | Hagen (siet 1859) | Leendaal | Leessem (bet 1859) | Leh (siet 1859) | Oosterholt | Otterbarg (bet 1859) | Rodenborg | Snevern (bet 1859) | Veern | Zeven (bet 1859) Koordinaten:53° 9′ N, 8° 55′ O
Dat Obergericht Veern weer en Obergericht in dat Königriek Hannover. Dat harr sien Seet in Veern. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Över de Amtsgerichten weren Obergerichten sett. To dat Obergericht Veern hebbt de teihn Amtsgerichten Achem, Blomendal, Leendaal, Lesum, Oosterholt, Otterbarg, Rodenborg, Snevern, Veern un Zeven tohöört. As 1859 dat Obergericht Leh dichtmaakt worrn is, is dat Amtsgericht Oterndörp ut’n Bezirk von dat Obergericht Leh in’n Bezirk von dat Obergericht Stood wesselt. De Rest von’n Gerichtsbezirk is in’n Bezirk von dat Obergericht Veern wesselt. Gliektiedig hett dat Obergericht Veern dat Amtsgericht Zeven an den Bezirk von dat Obergericht Stood afgeven. Na 1859 hebbt to dat Obergericht Veern de Amtsgerichten Achem, Blomendal, Dorum, Hagen, Leh, Leendaal, Oosterholt, Rodenborg un Veern tohöört. Nadem Prüßen 1866 dat Königriek Hannover innahmen hett, is dat Obergericht Veern en prüüßsch Obergericht worrn. Mit de Rieksjustizgesetten 1877 sünd de Obergerichten 1879 denn ümwannelt worrn in Landgerichten. Dat Obergericht is övergahn in dat Landgericht Veern. –1859: Wilhelm Ernst Carl Theodor Isenbart 1859–1867: Georg Gustav Lueder 1867–: Johann Friedrich Schmidt 1869–1871:
Amtsgericht Neehuus betekent Amtsgericht Neehuus an de Oost, Amtsgericht Neehuus in’t Loonbörgsche. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Obergericht Lümborg weer en Obergericht in dat Königriek Hannover. Dat harr sien Seet in Lümborg. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Över de Amtsgerichten weren Obergerichten sett. To dat Obergericht Lümborg hebbt de ölven Amtsgerichten Addelborg, Bleikd, Bondiek, Ebstörp, Horborg, Lümborg, Medingen, Töst, Ülzen, Solzhusen un Winsen tohöört. As 1859 dat Obergericht Dannenbarg dichtmaakt worrn is, sünd de Amtsgerichten ut düssen Bezirk in den Bezirk von dat Obergericht Lümborg wesselt. Dat Amtsgericht Ülzen is in den Bezirk von dat Obergericht Celle wesselt. Na 1859 hebbt to dat Obergericht Lümborg de Amtsgerichten Bleikd, Dannenbarg, Gartow, Horborg, Lüchow, Lümborg, Medingen, Neehuus, Töst un Winsen tohöört. Nadem Prüßen 1866 dat Königriek Hannover innahmen hett, is dat Obergericht Lümborg en prüüßsch Obergericht worrn. Mit de Rieksjustizgesetten 1877 sünd de Obergerichten 1879 denn ümwannelt worrn in Landgerichten. Dat Obergericht is övergahn in dat Landgericht Lümborg. 1. Oktober 1852-1859: Christian Wilhelm Lindemann 1859-1867: Karl von Müller 1867-1876: August Carl Ernst von Werlhof 1. September 1876-30. September 1879: Moritz Joseph Busch Viezpräsidenten: 1852-1854: Karl von Müller ~1856: Carl Heinrich
Natalie Portman (* 9. Juni 1981 in Jerusalem, Israel; boren as Natalie Hershlag) is en israeelsch-US-amerikaansche Schauspelersche. Se hett to Anfang vun ehr Karrier den Deernsnaam vun ehr Grootmoder Portman as Künstlernaam wählt. Ehr eerste grote Rull weer mit 13 Johren in’n Film Léon vun 1994. Ehr israeelsch Vader, Dr. Avner Hershlag, arbeid in’e Tiet, as siene Dochter boren worrn is, as Dokter in Jerusalem, ehr jüüdsch-US-amerikaansche Moder weer Huusfro. Nadem ehr Vader en Stell in de USA funnen harr, toog se in’t Öller vun dree Johren mit ehr Familie na Maryland. In de Johren, de folgen, wessel de Familie, wegen den Beroop vun ehr Vader, en poor Maal den Wahnoort, ünner annern na New Haven un New York. Bi’t Vörspreken för de Rull vun de Mathilda in Léon kunn se sik dörsetten un speel en Weetdeern, dat bi en Opdragskiller ünnerkummt un den Dood vun ehr Öllern trüchbetahlen will. Se speel denn ok in Mars Attacks!, Woody Allen sien Musicalfilm Everyone Says I Love You un annere Filmen mit. För den Film mit Allen weer se för en YoungStar Award nomineert. 1999 möök se för dat Theaterstück The Diary Of Anne Frank an’n Broadway en Filmpuus. Eerst för de
Dat Amtsgericht Blomendal is een von de dree Amtsgerichten in’n Bezirk von dat Landgericht Bremen. Dat hett sien Seet in de Landraad-Christians-Straat 65a/67/69 in Blomendal binnen de Fre’e Hansestadt Bremen. Dat Gericht is tostännig för den Stadtbezirk Bremen-Noord mit de Stadtdelen Blomendal, Borglesum un Vesack. För den Rest von Bremen is dat Amtsgericht Bremen tostännig. Dat Amtsgericht Blomendal is dat Landgericht Bremen, dat Hanseaatsche Oberlandsgericht Bremen un de Bundsgerichtshoff in Karlsruhe överornt. Vör 1879 weer dat Obergericht Veern överornt un denn bet 1943 dat Landgericht Veern. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Blomendal is dor denn blangen dat Amt Blomendal nee schapen worrn. De Grenzen von Amt un Amtsgerichtsbezirk weren desülven. 1866 hett Prüßen dat Königriek Hannover annekteert un dor is de Provinz Hannover von worrn. Dat Gericht weer denn en prüüßsch Amtsgericht. De eerste Tied na 1852 hebbt Amt un Amtsgericht all beid in dat Huus Blomendal seten. As Blomendal aver bilütten jümmer mehr anwussen is, is 1899 an de hüdige Steed en neet Gerichtgebüüd boot worrn, dat later denn
Dat Amtsgericht Geestmünn weer en Amtsgericht in dat Königriek Hannover un de prüüßsche Provinz Hannover. Dat harr sien Seet in Geestmünn. Dat Amtsgericht Geestmünn weer bet 1859 dat Obergericht Leh, denn bet 1879 dat Obergericht Veern un na 1879 dat Landgericht Veern överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Leh is dor denn blangen dat Amt Leh nee schapen worrn. De Grenzen von Amt un Amtsgerichtsbezirk weren desülven. Aver al 1864 is dör dat Wassdom von de dree Städer Leh, Geestmünn un Bremerhoben de Bezirk von dat Amtsgericht Leh opdeelt worrn. Ut de ene Hälft is dat ne’e Amtsgericht Geestmünn billt worrn. Nadem Prüßen 1866 dat Königriek Hannover annekteert hett, is dor de Provinz Hannover von worrn. Dat Amtsgericht weer nu prüüßsch. To’n 9. Oktober 1942 sünd de Amtsgerichten Bremerhoben, Leh un Geestmünn to dat prüüßsche Amtsgericht Wersermünn tohoopfaat worrn. Na’n Tweten Weltkrieg hett de britsche Militärregerung an’n 18. Februar 1947 dat Amtsgericht aver ünner dat Landgericht Bremen stellt un dor is dat Amtsgericht Bremerhoben von worrn, dat to dat Land
Oosterstood is en Rebeed Maschland in Neddersassen, dat an’t Oostöver von de Ünnerwerser liggt. De Oosterstoder Masch liggt in de Landkreise Cuxhoben un Oosterholt. Se grenzt in’n Noorden an Landwöörden un in’n Oosten an de Bremer Swiez, wat en Deel von de Oosterholter Geest is. Oosterstood kann ünnerdeelt warrn in Noorder-Oosterstood (mit Büttel, Neenlann, Rechtenfleth un Saans un de lüttjeren Öörd Neenlannermoor, Rechtenflethermoor, Rechtenflether Feldhoff, Reepen un Saanstermoor) un Süder-Oosterstood (mit Offenwarden, Rechtebe, Weersbe, Wortfleet, Uthleer, Aschwarden, Rade, Hinnebeck un de lüttjeren Öörd Rechtebermoor, Weersbermoor, Cleve, Brook, Hassel un den Noorddeel von Meyenborg). Jüst as de Maschen Landwöörden, Vieland un de Kaspels Leh un Stotel weer Oosterstood in’t Middelöller freesch. De Naam Oosterstood is ok vondaag noch bi Water- un Diekverbänn in Bruuk. Oosterstood bedüüdt eerstmaal anners nix as Oostöver (-stood). Dat gifft aver ok Borns, de den Naam mit Stedingen tohoopbringt un annehmt, dat in Oosterstood Stedingers siedelt hebbt. 1212 oder vörher al hebbt sik de Dörper von Oosterstood de Stedinger Buurnrepublik anslaten, de sik in’n Westen von de Werser grünnt harr. De Bremer Arzbischop Gerhard II. wull de Stüürn ut dit Rebeed aver wieder indrieven un is brutal gegen Oosterstood vörgahn. He hett all Inwahners von Stedingen un
Adrien Nicholas Brody (* 14. April 1973 in New York) is en US-amerikaanschen Schauspeler. De Söhn vun en Lehrer un ene ungaarsche Fotojournalistsche, is in Queens opwussen un besöch in’t Öller vun twölf Johren de American Academy of Dramatic Arts. Sienen Afsluss möök he an de High School for the Performing Arts. Na en poor Optreed in Filmen, de em veel Loff vun Kritikers inbrocht hebbt, aver vun dat Publikum nich honoreert worrn sünd, is he 1998 mit The Thin Red Line groot rutkamen. 2002 besett em Roman Polański för de Titelrull in sien Holocaust-Drama The Pianist. För sien Dorstellen vun den poolschen Juden Władysław Szpilman kreeg Brody 2003 överraschend den Oscar as de beste Hööftdorsteller. He weer graad eerst 29 Johren oolt un dormit de jüngste Schauspeler, de dissen Pries in de Hööftdorstellerkategorie kregen hett. Adrien Brody in de Internet Movie Database (engelsch) Fansiet (engelsch)
Heis betekent Heis, Oort in de Gemeen Beverst in’n Landkreis Cuxhoben, Neddersassen, Heis, Krater op’n Maand, Heis, Oort in Somaliland. Heis is de Familiennaam von Eduard Heis (1806–1877), düütschen Mathematiker un Astronoom, Richard Heis (* 1948), öösterriekschen Politiker (FPÖ). Kiek ok bi: Heiss, Heys, Hise, Heise. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Amt Hagen (Westfalen). Dat Amt Hagen weer en Verwaltungsrebeed in Bremen-Veern un in dat Königriek Hannover mit Seet in Hagen binnen de Landdrostie Stood. Dor hett groff dat Rebeed von de hüdige Gemeen Hagen tohöört. Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten. Dat Amt is in’n Noorden an dat Amt Leh grenzt (vör 1831 Gericht Leh un Amt Stotel-Vieland), in’n Noordoosten an dat Gericht Beverst (na 1852 Amt Beverst), in’n Süüdoosten an dat Amt Oosterholt, in’n Süden an dat Gericht Neenhusen (bet 1852) un dat Gericht Meyenborg (na 1852 Amt Blomendal), in’n Süüdwesten an dat Amt Blomendal un dat ollnbörgsche Amt Braak, in’n Westen an dat ollnbörgsche Amt Roonkarken (na 1858 dat Amt Ovelgunn) un in’n Noordoosten an dat ollnbörgsche Amt Landwörden. Dat Rebeed von dat Amt weer bet 1350 mit de Herrschop von de Greven von Stotel verbunnen. Nadem de Greev Rudolf III. 1350 ahn Arven doodbleven is, hett dat Stried geven, ’keen nu de Herrschop över Stotel hebben schull. Dat is so utgahn, dat dat Doomkapittel von